CELEX: C2005/057/51
Language: el
Date: 2005-03-05 00:00:00
Title: Υπόθεση T-481/04: Προσφυγή της Advance Magazine Publishers Inc., κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), η οποία ασκήθηκε στις 10 Δεκεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/30
            
         Προσφυγή της Advance Magazine Publishers Inc., κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), η οποία ασκήθηκε στις 10 Δεκεμβρίου 2004
   (Υπόθεση T-481/04)
   (2005/C 57/51)
   Γλώσσα διαδικασίας: η αγγλική
   Η Advance Magazine Publishers, Inc., με έδρα τη Νέα Υόρκη (ΗΠΑ), εκπροσωπούμενη από τον Estevez Sanz, δικηγόρο, άσκησε στις 10 Δεκεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα).
   Η J. Capela & Irmãos, Lda, με έδρα το Πόρτο (Πορτογαλία) παρενέβη στη διαδικασία ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών, της 27ης Σεπτεμβρίου 2004 στην υπόθεση R 328/2003-1,
            
         
               —
            
            
               να καταδικάσει το καθού και, ενδεχομένως, την παρεμβαίνουσα στα δικαστικά έξοδα της δίκης, καθώς και στις δαπάνες της προσφυγής ενώπιον του ΓΕΕΑ.
            
         Ισχυρισμοί και κύρια επιχειρήματα
   
               Αιτών την καταχώριση κοινοτικού σήματος:
            
            
               Advance Magazine Publishers, Inc.
            
         
               Κοινοτικό σήμα του οποίου ζητείται η καταχώριση:
            
            
               Το λεκτικό σήμα «VOGUE» για αγαθά και υπηρεσίες των κλάσεων 9, 14, 16, 18, 25 και 41 (Ενδύματα …) – αίτηση αριθ. 183 756.
            
         
               Ιδιοκτήτης του σήματος για το οποίο ασκήθηκε ανακοπής:
            
            
               J. Capela & Irmãos, Lda
            
         
               Σήμα για το οποίο ασκήθηκε ανακοπή:
            
            
               Το εθνικό λεκτικό σήμα «VOGUE PORTUGAL» για αγαθά της κλάσεως 25 (υποδήματα) και η εμπορική επωνυμία «VOGUE - SAPATARIA».
            
         
               Απόφαση του τμήματος ανακοπών:
            
            
               Απόρριψη της καταχωρίσεως του κοινοτικού σήματος για τα επίμαχα αγαθά, ήτοι για ενδύματα.
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Ισχυρισμοί:
            
            
               Παράβαση των διαδικαστικών κανόνων των άρθρων 61, παράγραφος 1, 62, παράγραφος 1, και 74, παράγραφος 1, του κανονισμού 40/94 του Συμβουλίου· παράβαση των άρθρων 73 και 62, παράγραφος 2, του κανονισμού 40/94, καθώς και του κανόνα 50, παράγραφος 2, στοιχείο η', του κανονισμού 2868/95 της Επιτροπής· παράβαση του άρθρου 43, παράγραφος 2, και 43, παράγραφος 3, του κανονισμού 40/94 και του κανόνα 22 του κανονισμού 2868/95· παράβαση του άρθρου 8, παράγραφος 1, στοιχείο β', του κανονισμού 40/94.